Два пъти в месеца - на 10-то и 20-то число, от 10.30 ч. до 15.00 ч., в сградата на областна администрация Сливен, експерти от Териториално звено – Бургас на Изпълнителната агенция за насърчаване  на малките и средни предприятия /ИАНСМП/ ще предоставят информация и консултации на настоящи и потенциални кандидати и бенефициенти по ОП „Конкурентноспособност”. В случай, че някоя от посочените дати е почивен ден, експертите ще посещават Сливен в първия работен ден, следващ почивния такъв.

Въпросите се поставят предварително на телефон 056/581 610 (Савина Костадинова) и 056/581 514 (Бояна Гецова).

Информация за отворените покани за проекти по ОП „Развитие на конкурентоспособността на българската икономика" 2007-2013 г. е публикувана на следните интернет адреси: www.opcompetitiveness.bg и www.ibsme.org, както и на Единния информационен портал за обща информация за управлението на Структурните фондове и Кохезионния фонд на Европейския съюз в Република България: www.eufunds.bg.
